stanford-oval/wikipedia huggingface dataset:
Papers, Please

| Papers, Please |
| --- | --- |

Kehittäjä:  Lucas Pope
Julkaisija:  3909
Jakelija:  App Store, PlayStation Store, Playism, Humble Store, GOG.com ja Steam
Taiteilija:  Lucas Pope
Säveltäjä:  Lucas Pope
Ohjelmoija:  Lucas Pope
Pelimoottori:  Unity
Julkaistu:  Windows, OS X 8. elokuuta 2013 Linux 14. helmikuuta 2014 iOS 12. joulukuuta 2014 PS Vita 12. joulukuuta 2017
Lajityyppi:  pulmapeli
Pelimuoto:  yksinpeli
Alusta:  Microsoft Windows, OS X, Linux, iOS, PlayStation Vita
Jakelumuoto:  Digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK  : 
Papers, Please on indie-videopelikehittäjä Lucas Popen kehittämä pulmapeli, joka julkaistiin 8. elokuuta 2013 Microsoft Windowsille ja OS X:lle. Pelistä julkaistiin 14. helmikuuta 2014 myös versio Linuxille, 12. joulukuuta 2014 iOS:lle ja 12. joulukuuta 2017 PlayStation Vitalle.
Pelaaminen

Peli sijoittuu kuvitteelliseen Arstotzkan valtioon, jonka rajalla pelaaja työskentelee passintarkastajana. Ideana on tarkastaa kaikkien maahantulijoiden maahantulodokumentit sääntöjen mukaan ja joko hyväksyä tai hylätä ne. Tarkistettavana on aluksi passi, mutta myöhemmin tarkastettavaksi tulevat myös maahantulolupa, henkilökortti ja muita asiakirjoja. Niinpä pelin vaikeustaso kasvaa hiljalleen. Pelaaja ansaitsee rahaa onnistumisensa mukaan. Pelaajalla on perhe, jolle kuuluu jokaisen työpäivän jälkeen ostaa ruokaa, lääkkeitä ja lämpöä.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
Metacritic: 85/100
Arvostelupisteet
Julkaisu: Pisteet
Edge: 9/10
Eurogamer: 9/10
GameSpot: 8/10
PC Gamer US: 87/100
Pelit: 89/100
Pelaaja: 9/10
Polygon: 8/10
Papers, Please sai kriitikoilta hyvän vastaanoton. Arviointeja kokoavalla Metacritic-sivustolla se on saanut 85 pistettä sadasta. Erityisesti on kehuttu pelin mekaniikan tarjoamaa uppoutumista sekä pelin aikaansaamia vahvoja tunnereaktioita.
Aiheesta muualla

Virallinen sivusto (englanniksi)
Papers, Please Wiki Wikia. (englanniksi)
Paphiopedilum charlesworthii

| Paphiopedilum charlesworthii |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Tikankonttikasvit Cypripedioideae
Tribus::  Cypripedieae
Alatribus::  Paphiopedilinae
Suku::  Venuksenkengät Paphiopedilum
Laji::  charlesworthii
Kaksiosainen nimi
 Paphiopedilum charlesworthii  (Rolfe) Pfitzer 
Muodot
 fma. sandowiae Braem 1998) 
Katso myös
   Paphiopedilum charlesworthii Wikispeciesissä   Paphiopedilum charlesworthii Commonsissa 
Infobox OKNimi-testi OKIUCN-testi OK: 
Paphiopedilum charlesworthii on itäaasialainen venuksenkenkiin kuuluva kämmekkälaji.
Historia

P. charlesworthiin kuvasi Robert Rolfe vuonna 1893 julkaisussa Orchid Review ja sen sijoitti venuksenkenkien sukuun Ernst Pfitzer vuonna 1894 julkaisussa Engler, Botanische Jahrbucher.
Kuvaus

P. charlesworthii on pienehkö venuksenkenkä. Jopa 15 cm pitkiä ja 3 cm leveitä lehtiä on neljästä kuuteen kappaletta. Väritys on päältä vihreä, alta vaaleanvihreä ja tyvestä violettipilkullinen. Kukkavana on 8-15 cm pitkä, väriltään vaaleanvihreä, lyhyen ja pehmeän nukan peittämä punaruskein pilkuin. Kukkavanan kärkeen kehittyy yksi kukka, joka on jopa 9 cm leveä. Laji kukkii syyskuusta lokakuuhun.
Elinympäristö

P. charlesworthii kasvaa kevyessä varjossa korkeilla ja jyrkillä kalkkikivihuipuilla 1 200–1 600 metrin korkeudella litofyyttinä, toisinaan paljaalla kivellä. Lajin luontainen levinneisyysalue ulottuu Itä-Myanmariin, Mekongin länsipuoliseen Yunnaniin Kiinassa ja Thaimaan pohjoisimpiin osiin. Alueen lämpötila vaihtelee 12 ja 22 celsiusasteen välillä. Ilmasto on talvisin kuiva, kesäisin kostea.
Pavel Kolobkov

| Mitalit | Mitalit | Mitalit |  |
| --- | --- | --- | --- |
|  Pavel Kolobkov Pietarin maailmanmestaruuskilpailuissa vuonna 2007. |  Pavel Kolobkov Pietarin maailmanmestaruuskilpailuissa vuonna 2007. |  Pavel Kolobkov Pietarin maailmanmestaruuskilpailuissa vuonna 2007. |  |
Miesten miekkailu
|  Olympialaiset  |  Olympialaiset  |  Olympialaiset  |  |
Maa:   Neuvostoliitto
|  Pronssia | 1988 | kalvan joukkuekilpailu |  |
Maa:   Yhdistynyt joukkue
|  Hopeaa | 1992 | kalpa |  |
|  Pronssia | 1992 | kalvan joukkuekilpailu |  |
Maa:   Venäjä
|  Kultaa | 2000 | kalpa |  |
|  Hopeaa | 1996 | kalvan joukkuekilpailu |  |
|  Pronssia | 2004 | kalpa |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Kultaa | 1993 | kalpa |  |
|  Kultaa | 1994 | kalpa |  |
|  Kultaa | 2002 | kalpa |  |
|  Kultaa | 2005 | kalpa |  |
|  Hopeaa | 1997 | kalpa |  |
|  Pronssia | 1989 | kalpa |  |
|  Pronssia | 1999 | kalpa |  |
Pavel Anatolevitš Kolobkov (ven. Павел Анатольевич Колобков, 22. syyskuuta 1969 Moskova) on venäläinen kalpamiekkailija ja olympiavoittaja. Kolobkovia pidetään laajasti yhtenä kaikkien aikojen parhaista kalpamiekkailijana.
Kolobkov on voittanut yhteensä kolme henkilökohtaista ja kolme joukkuemitalia viisissä eri olympiakisoissa. Hän saavutti joukkuekilpailussa pronssia jo Soulin 1988 olympialaisissa, joissa hän edusti Neuvostoliittoa. Henkilökohtaisen kultamitalin hän voitti Sydneyn 2000 olympialaisissa. Vielä Ateenassa 2004 hän sai pronssia.
Kolobkov on voittanut henkilökohtaisen maailmanmestaruuden neljä kertaa, viimeksi vuonna 2005. Euroopan mestaruuden hän on voittanut kahdesti ja sai vielä pronssia vuonna 2006.
Kolobkov harrasti lapsena kaunoluistelua ja uintia ja aloitti miekkailun kymmenvuotiaana ja nousi Neuvostoliiton maajoukkueeseen jo teini-ikäisenä. Kolobkovin valmentajana on toiminut pitkään B. Nikolaitšuk. Kolobkov on naimisissa ja hänellä on yksi vuonna 1992 syntynyt tytär.
Saavutukset > Olympialaisissa

Kultaa kalvan henkilökohtaisessa kilpailussa 2000
Hopeaa kalvan henkilökohtaisessa kilpailussa 1992
Hopeaa kalvan joukkuekilpailussa 1996
Pronssia kalvan henkilökohtaisessa kilpailussa 2004
Pronssia kalvan joukkuekilpailussa 1988 ja 1992
Saavutukset > MM-kilpailuissa

Kultaa kalvan henkilökohtaisessa kilpailussa 1993, 1994, 2002 ja 2005
Hopeaa kalvan henkilökohtaisessa kilpailussa 1997
Pronssia kalvan henkilökohtaisessa kilpailussa 1989 ja 1999
Saavutukset > EM-kilpailuissa

Kultaa kalvan henkilökohtaisessa kilpailussa 1996 ja 2000
Hopeaa kalvan henkilökohtaisessa kilpailussa 2002, 2003 ja 2005
Pronssia kalvan henkilökohtaisessa kilpailussa 1999, 2001, 2004 ja 2006
Pekka Länsineva

Pekka Antero Länsineva (23. maaliskuuta 1958 Turku – 1. lokakuuta 2013 Aura) oli suomalainen oikeustieteilijä.
Länsineva sai varatuomarin arvon vuonna 1989, valmistui oikeustieteen lisensiaatiksi vuonna 1994 ja väitteli oikeustieteen tohtoriksi vuonna 2002 Turun yliopistossa.  Hänen väitöskirjansa Perusoikeudet ja varallisuussuhteet käsitteli suomalaista perusoikeusteoriaa ja etenkin omaisuuden suojan tulkintaa, ja Suomalainen Lakimiesyhdistys palkitsi hänet sen johdosta vuoden väittelijäksi.
Länsineva työskenteli lähes koko uransa Turun yliopistossa tutkimus- ja opetustehtävissä. Hän siirtyi Tampereen yliopiston julkisoikeuden professoriksi vuoden 2012 alusta ja sai pysyvän nimityksen vähän ennen kuolemaansa. Tutkijana Länsinevaa kiinnosti etenkin oikeuden ja talouden vuorovaikutus, ja hän muun muassa johti Suomen Akatemian rahoittamaa tutkimusprojektia, joka tutki oikeuden mahdollisuutta säännellä taloutta. Hän myös antoi eduskunnan perustuslakivaliokunnalle yli sata lausuntoa elämänsä aikana.
Julkaisuja

Perusoikeudet ja varallisuussuhteet.  (Väitöskirja)  Helsinki:  Suomalainen Lakimiesyhdistys, 2002.  ISBN 951-855-199-5.
Paaluttaja

| Paaluttaja |
| --- | --- |
 Paaluttaja, Romutusryhmän jäsen
Luoja(t):  Len Wein & Sal Buscema
Kustantamo:  Marvel
Ensiesiintyminen:  Defenders #17 (1974)
Henkilötiedot
Oikea nimi:  Brian Philip Calusky
Status:  Aktiivinen
Ryhmäsidokset:  Romutusryhmä
Edelliset ryhmäsidokset:  Pahuuden Mestarit
Voimat:  Suunnattomat fyysiset voimat ja kestävyys
Paaluttaja on Marvel-kustantamon luoma superroisto, jonka ensiesiintyminen tapahtui Defenders-lehden numerossa 17 (1974). Paaluttaja kuuluu Romutusryhmänä tunnettuun rikollisjärjestöön. Paaluttajan loivat Len Wein ja Sal Buscema.
Suomessa Paaluttaja esiintyi ensimmäisen kerran Hämähäkkimies -lehden numerossa 9 (1987).
Historia

Brian Philip Calusky syntyi Brooklynissä, New Yorkissa, mutta kasvatettiin silti maatilalla Amerikan takamailla. Myöhemmin hän ryhtyi rengiksi, muttei kuitenkaan pitänyt verkkaisesta elämänmenosta maatilalla. Calusky päätti ryhtyä rikolliseksi ja nämä toimet johtivat hänet myöhemmin vankilaan, jossa tämä ystävystyi Dirk Garthwaiten, alias Romuttajan kanssa.
Garthwaite, yhdessä Caluskyn ja kahden muun sellitoverinsa kanssa päättivät karata paikasta. Garthwaite kertoi voimasta jonka hän sai Karnillalta, Nornien kuningattarelta. Yhdessä kahden muun vangin Eliot Franklinin ja Henry Campin kanssa nelikko sai käsiinsä Romuttajan voimien lähteen, lumotun sorkkaraudan. Ukkosmyrskyn voimasta Romuttaja sai takaisin voimansa ja antoi muillekin nelikon jäsenille suuret voimat sorkkarautansa kautta. Caluskysta tuli Paaluttaja, Campista Maansiirtäjä ja Franklinista Pallosalama. Yhdessä he muodostivat Romutusryhmä-nimisen superroistojoukkueen, joita Romuttaja johti.
Romutusryhmä pakenee vankilasta ja aikovat toteuttaa Pallosalaman suunnitelman, jonka mukaan hän kiristäisi New Yorkilta pommillaan miljoonia dollareita. Ryhmän epäonneksi Puolustajat ja Luke Cage estävät katalat suunnitelmat.
Paaluttaja on vuosien varrella taistellut useiden eri Marvel-universumin sankareita vastaan, kuten Kostajia, Puolustajia ja useimmiten Thoria vastaan.
Salatuissa Sodissa Tuonpuoleinen kaappasi koko Romutusryhmän mukaan lukien Paaluttajan taistelemaan supersankareita vastaan. Myöhemmin joukkio kuitenkin vangittiin jälleen ja ainoastaan Rautamiehen väliintulo esti joukkopaon. Ryhmä on myös liittynyt Paroni Zemon Pahuuden Mestareihin, jonka aikana Paaluttaja hakkasi Herkuleksen yhdessä muiden Romutusryhmäläisten kanssa miltei kuoliaaksi. Joukkio kuitenkin vangittiin jälleen.
Kuukausia myöhemmin Romuttaja itse vapautti toverinsa ja palautti jälleen heidän voimansa. Pallosalama tympääntyi kuitenkin Romuttajan johtajuuteen ja halusi saada haltuunsa koko Romutusryhmän yhteenlasketut voimat. Romuttaja murskasikin tämän käden Pallosalaman yrittäessä varastaa Romuttajan sorkkarautaa. Tällä kertaa mahtava Herkules kosti hakkaajilleen ja pieksi ryhmän.
Romutusryhmän voimat alkoivat hiipua kun Asgardin yhteys maahan alkoi kadota. Ryhmä palkkasi tiedemies Arnim Zolan palauttamaan heidän voimansa. Tämän jälkeen Romutusryhmä valloitti kokonaisen planeetan, Polemachuksen joka on mahtavan sotalordi Arkonin koti. Arkonin suurvisiiri kuitenkin petti heidät ja Romutusryhmä pakeni paikalta.
Pian tämän jälkeen ryhmä otti yhteen Ukonnuolten kanssa. Ryhmä hävisi kuitenkin jälleen ja on tämän jälkeen ottanut yhteen lukuisten sankarien kanssa. Lopulta Romutusryhmä palasi takaisin Lautalle, Rykerin Saaren huippuvarmaan vankilaan, mutta pakenivat sieltä äskettäisen suurpaon yhteydessä
Nykyään amerikkalaisissa sarjakuvissa on paljastettu, että Paaluttajalla on poika. Poika eleli rauhassa isovanhempiensa kanssa, kunnes oppi isänsä menneisyydestä. Paaluttajan ylpeydeksi hänen poikansa avusti Romutusryhmää pankkiryöstössä, mutta hanke meni supersankarien väliintulon vuoksi myttyyn.
Voimat & varusteet

Paaluttajalla on tehostetut fyysiset voimat, joiden avulla hän nostaa useita tonneja. Hän on kuitenkin muita Romutusryhmäläisiä (pois lukien Romuttaja) paljon voimakkaampi, kiitos Paaluttajan ylikasvaneiden käsien. Nämä voimat ovat aikaansaannoksia asgardilaisesta magiasta. Paaluttaja  omaa myös uskomattoman kestävyyden, jonka ansiosta hän kestää suuria iskuja, kuten luoteja. Paaluttaja onkin käytännössä täysin luodinkestävä. Paaluttajan vastaanottamat voimat muokkasivat hänen koko kehoaan kuten luita, lihaksia ja ihoa paljon kestävämmäksi. Paaluttajalla on myös ihmistä suurempi vastustuskyky myrkkyjä ja happoja vastaan.
Paaluttaja muissa medioissa

Paaluttaja esiintyy yhdessä muun Romutusryhmän kanssa Marvel: Ultimate Alliance -pelissä.
Aiheesta muualla

Marvel-kustantamon kotisivujen profiili Paaluttajasta (englanniksi)
Romutusryhmä, vasemmalta oikealle Romuttaja, Paaluttaja, Pallosalama ja etualalla Maansiirtäjä.
Pariisin suurmoskeija

Moskeijakompleksia, vasemmalla minareetti.
Moskeijan sisäpiha.
Pariisin suurmoskeija (ransk. Grande Mosquée de Paris) on moskeija Pariisin 5. arrondissementissa, aivan kasvitieteellisen puutarhan länsipuolella, osoitteessa 39 rue Geoffroy-Saint-Hilaire.
Moskeijan suunnittelivat ranskalaiset arkkitehdit Charles Heubès, Robert Fournez ja Maurice Mantout. Se rakennettiin vuosina 1922–1926. Ranskan valtio tuki moskeijan rakentamista kunnianosoituksena ensimmäisen maailmansodan aikana Ranskan armeijassa taistelleille muslimisotilaille. Kustannuksiin osallistuivat myös useat Ranskan islamilaiset siirtomaat Afrikassa ja Aasiassa. Moskeijan arkkitehtuuri edustaa espanjalais-maurilaista tyyliä, joka erottuu Pariisin katukuvasta. Rakennuskompleksiin kuuluu rukoussalin ohella koraanikoulu ja islamilaisen uskontotieteen instituutti. Sen yhteydessä on myös Pariisin suurimaamin virka-asunto. Moskeijan minareetti on 33 metriä korkea.
Aiheesta muualla

Kuvia tai muita tiedostoja aiheesta Pariisin suurmoskeija Wikimedia Commonsissa
Moskeijan kotisivu (Arkistoitu – Internet Archive) (ranskaksi)
Paukkupatruuna

Käsiaseen paukkupatruunoita
Naulapyssyssä käytettäviä patruunoita
7,62×51 mm NATO -paukkupatruuna
Sysäyksenvahvistimella varustettuja, muoviluotisilla paukkupatruunoilla ladattuja ruotsalaisia KSP 58 (FN MAG) konekiväärejä.
Näyttelijäjoukko ampuu tykillä paukkupatruunan.
Paukkupatruuna on luotiaseessa käytettävä patruuna, joka tuottaa vain äänen, mutta josta ei yleensä lähde ihmistä vahingoittavaa luotia.
Paukkupatruunoita käytetään muun muassa:
sota- tai ammuntaharjoituksissa
elokuvien ampumista sisältävissä kohtauksissa
lähtömerkin antamiseen esimerkiksi urheilukisoissa.
Rakenne

Sivilikäytössä yleisin ratkaisu on suustaan tähtimäisesti supistettu luodittamaton metallihylsy, jonka supistus aukeaa ammuttaessa. Näiden lisäksi on olemassa myös muovihylsyisiä malleja, joissa luotiosa halkeaa ammuttaessa.[lähde? ]
Asevoimien, poliisin tai muun viranomaisen harjoituksissa käytetään hajoavalla puu- tai muoviluodilla varustettuja patruunoita. Ammuttaessa puu- tai muoviluotisia paukkupatruunoita rynnäkkökiväärillä tai muulla automaattiaseella aseen piipussa käytetään sysäyksenvahvistinta, joka hajottaa luodin sekä varmistaa aseen toiminnan kannalta riittävän korkean kaasunpaineen. Tämä mahdollistaa itselataavan aseen latausmekanismin toimivuuden. Sysäyksenvahvistajan sijaan voidaan käyttää paukkupatruunapiippua kuten Suomi-KP:ssa tai elokuvissa käytettävissä ampuma-aseissa.[lähde? ]
Taktinen sotilas- ja poliisikäyttö

Paukkupatruunoita voidaan käyttää myös taistelutehtävissä harhauttamistarkoituksessa tai ihmishenkien säästämiseksi. Esimerkiksi saksalaiset erikoisjoukot vapauttivat vuonna 1977 Mogadishuun kaapatun Lufthansan lentokoneen kaikki 86 matkustajaa taktiikalla, jossa paukkupatruunoilla oli merkittävä osa: joukot asettivat operaation alussa kaksi sotilasta matkustamon osastojen väliin kilveksi tulittamaan paukkupatruunoilla kaappareita. Näin sekä terroristit että matkustajat saatiin suojautumaan vahingoittumattomina ja vapaan tulenkäytön vuoksi tehokkaammin kuin tavallisia ammuksia käyttäen. Kaikki kaapparit, kolme palestiinalaisterroristia, saivat myöhemmin operaation aikana surmansa.[lähde? ]
Onnettomuuksia

Näyttelijät käyttävät usein aitoja mutta paukkupatruunoilla ladattuja aseita. Nämä ovat aiheuttaneet joitain kuolemantapauksia, kuten:
Brandon Lee kuoli, kun häntä ammuttiin aseella, jonka piippuun oli jäänyt luoti jumiin. Paukkupatruunan ruuti riitti sen laukaisemiseen.
Näyttelijä ja malli Jon-Erik Hexum kuoli ammuttuaan itseään ohimoon .44 Magnum -paukkupatruunalla ladatulla revolverilla tv-sarjan kuvausten yhteydessä vuonna 1984. Patruunan voima rikkoi ohimon luun ja lähetti luun palasia aivoihin.
Aiheesta muualla

Wikimedia Commonsissa on kuvia tai muita tiedostoja aiheesta .
7,62 x 25 mm Tokarev M1930 paukkupatruunoita
Carl Gustaf M / 45 konepistoolin lippaita ja paukkupatruunapiippu sysäyksenvahvistimineen
Sysäyksenvahvistimella varustettu Rk 95 TP
Paukkupatruunat eli armeijaslangilla "räkäpäät" korvataan osittain sähköisellä harjoitusjärjestelmällä
Pendletonin laki valtion viranhaltijoista

Presidentti Rutherford B. Hayes erotti poliittisin perustein nimitetyn Chester A. Arthurin New Yorkin satamasta. Presidentiksi noustuaan Arthur alkoi itsekin vastustamaan poliittisia nimityksiä ja hyväksyi lopulta Pendletonin lain.
Pendletonin laki valtion viranhaltijoista (engl. Pendleton Civil Service Reform Act, virallisesti ch. 27, 22 Stat. 403) on liittovaltion laajuinen laki Yhdysvalloissa. Vuonna 1883 hyväksytty Pendletonin laki kielsi Yhdysvaltain liittovaltion alaisten virkamiesten palkkaamisen tai erottamisen poliittisin perustein. Ennen lain voimaantuloa oli normaalia, että hallitseva puolue asetti puolueen tukijoita merkittäviin virkoihin, mitä kutsuttiin spoils-järjestelmäksi. Yksi tunnetuimmista esimerkeistä on vuodelta 1871, jolloin presidentti Ulysses S. Grant ja yksi republikaanisen puolueen johtohahmoista, Roscoe Conkling, nimittivät Chester A. Arthurin korkeaan virkaan New Yorkin satamaan. Arthur, joka sai nimityksellä tuhatkunta alaista, palkkasi alaisikseen Conklingia tukeneita republikaaneja, jotka antoivat osan palkastaan suoraan puolueelle.
Ensimmäisen kerran poliittisia nimityksiä yritti estää vuosina 1877–1881 presidenttinä toiminut republikaani Rutherford B. Hayes. Hayes erotti useita poliittisesti nimitettyjä virkamiehiä, myös Chester A. Arthurin. Myös Hayesin seuraaja, republikaani James Garfield, pyrki aktiivisesti lopettamaan poliittiset nimitykset. Garfieldin suunnitelmat jäivät kesken, kun häntä ammuttiin presidenttikauden alussa. Garfieldin kuoltua muutamaa kuukautta myöhemmin presidentiksi nousi varapresidentti Chester A. Arthur. Arthur kannatti ennen presidentiksi nousemista poliittisia nimityksiä, mutta yllättäen tuki Pendletonin lakiehdotusta, jonka hän hyväksyi tammikuussa 1883.
Paweł Woicki

Paweł Woicki
Paweł Woicki (s. 29. kesäkuuta 1983) on puolalainen lentopalloilija. Hän edustaa kaudella 2009/2010 Delecta Bydgoszczin joukkuetta. Pelipaikaltaan hän on passari.
Woicki on pelannut koko uransa ajan puolalaisissa seurajoukkueissa. Hän kuuluu myös Puolan maajoukkueeseen missä hän oli voittamassa mm. vuoden 2009 Euroopan mestaruutta. Hän pelasi joukkueessa myös 2008 Pekingin olympialaisissa.
183 senttimetriä pitkän ja 75 kilogramman painoisen Woickin hyökkäysulottuvuus on 315 cm ja torjuntaulottuvuus 305 senttimetriä.
Joukkueet

2002-2003 AZS Politechnika Warszawska
2003-2008 AZS Częstochowa
2008-2009 Asseco Resovia Rzeszów
2009- Delecta Bydgoszcz
Saavutukset

Euroopan mestaruus 2009
Puolan cupin voitto 2008
Puolan mestaruus -hopeaa 2008 ja 2009
Pictorius

Pictorius on ollut muun muassa seuraavien henkilöiden sukunimi:
Johan Olai Pictorius (n. 1590–1643), suomalainen kirkkoherra ja saamelaisten keskuudessa toiminut lähetyssaarnaaja
Carolus Pictorius (k. 1649), suomalainen pappi ja hartauskirjallisuuden suomentaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pekka – Inside the Mind of a School Shooter

| Pekka – Inside the Mind of a School Shooter |
| --- | --- |

Ohjaaja:  Alexander Oey
Käsikirjoittaja:  Alexander Oey
Perustuu:  Jokelan koulusurmat
Tuottaja:  Femke Wolting, Bruno Felix
Kuvaaja:  Jackó van ‘t Hof
Leikkaaja:  Chris van Oers
Valmistustiedot
Valmistusmaa:   Suomi,   Alankomaat
Ensi-ilta:   28. tammikuuta 2015 
Kesto:  90 min
Aiheesta muualla
Virallinen sivusto
IMDb 
Infobox OKNimi-testi OK: 
Pekka – Inside the Mind of a School Shooter on hollantilaisen Alexander Oeyn ohjaama dokumenttielokuva Pekka-Eric Auvisesta, joka surmasi kahdeksan ihmistä ja itsensä Jokelan koulukeskuksessa vuonna 2007.
Oey hyödynsi dokumentissa muun muassa koulusurmista selvinneen Alviina Alametsän keräämää aineistoa, joka koostui tutkijoiden, mielenterveysalan asiantuntijoiden, Auvisen läheisten, opettajien ja oppilaiden haastatteluista. Alametsä toimi dokumentin tutkimuskonsulttina. Haastateltavaksi kameran eteen Oey sai kolme tapahtumahetkellä koulussa ollutta oppilasta ja kaksi opettajaa, useita asiantuntijoita, ala-asteen opettajan sekä läheisen nettiystävän. Auvisen vanhemmat eivät ole mukana dokumentissa.
Elokuva esitettiin Suomessa ensimmäisen kerran DocPoint-elokuvafestivaaleilla 28. tammikuuta 2015.
Picture This

| Picture This |
| --- | --- |

Ohjaaja:  Stephen Herek
Käsikirjoittaja:  Temple Mathews
Tuottaja:  Ron Gilbert
Säveltäjä:  Ashley Tisdale
Pääosat:   Ashley Tisdale  Robbie Amell  Lauren Collins  Shenae Grimes  Cindy Busby 
Valmistustiedot
Valmistusmaa:  Yhdysvallat
Levittäjä:  MGM Television Netflix
Ensi-ilta:  13. heinäkuuta 2008
Kesto:  92 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Picture This on yhdysvaltalaisella ABC-kanavalla ensi-iltansa saanut romanttinen komedia. Elokuvan päähenkilöä Mandya esittää näyttelijä Ashley Tisdale.
Pietarsaaren seudun musiikkiopisto

Pietarsaaren seudun musiikkiopisto perustettiin 1974. Musiikkiopiston perustamisesta tiedotettiin Pietarsaaren kaupunginkirjastossa pidetyssä lehdistötilaisuudessa vuonna 1974. Kaupunginvaltuusto myönsi 25 200 markan määrärahan syyslukukauden käyttömenoihin ja 10 000 markaa irtaimistoa varten. Musiikkiopisto vihittiin käyttöön 30.9.1974 Rådmanin koululla.
Älypäät

Henkilöhahmot vasemmalta oikealle: Jerzei Balowski (Alexei Sayle), Neil (Nigel Planer), Rick (Rik Mayall), Mike (Christopher Ryan) ja Vyvyan (Adrian Edmondson).
Älypäät (The Young Ones) on BBC:n vuosina 1982 ja 1984 tuottama brittikomediasarja, joka kertoo neljästä saman katon alla asuvasta miespuolisesta nuoresta opiskelijasta. Sarjan käsikirjoittivat Ben Elton, Rik Mayall, Lise Mayer ja Alexei Sayle. Sarjaa ohjasivat Paul Jackson, Geoff Posner ja Ed Bye. Tuottajana toimivat Paul Jackson ja Geoff Posner.
Sarjan jaksojen tapahtumat sijoittuvat neljän yliopisto-opiskelijan jakamaan yhteisasuntoon. Hahmot kuvaavat stereotyyppisesti 1980-luvun Britannian nuorisoalakulttuureita sekä luokkaeroja. Sarjalle tyypillistä olivat yllättävät ja surrealistiset juonenkäänteet ja tilanteet, kuten paholaiskääpiöt ja jokaisessa jaksossa esiintyvät sekavia puhuvat käsinukke-eläimet, sekä hyvin väkivaltainen slapstick-komiikka, jossa päähenkilöt hakkaavat toisiaan erilaisilla esineillä.
Sarjasta tehtiin kaksi tuotantokautta, joista kumpikin sisältää kuusi jaksoa. Yhtä lukuun ottamatta jokaisessa jaksossa esiintyy jokin suosittu brittiläinen yhtye. Musiikkiesitysten johdosta ohjelma voitiin luokitella light entertainment -kategoriaan, minkä johdosta se sai käytettäväkseen suuremman budjetin kuin tavallinen tilannekomedia (sitcom). Sarjassa esiintyneitä yhtyeitä ovat muun muassa Madness (ainoana kahdessa jaksossa), Motörhead (harvinaisessa neljän muusikon kokoonpanossa), The Damned ja Dexys Midnight Runners.